ประกาศกรมสรรพสามิตเรื่อง หลักเกณฑ์วิธีการ และเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรม(ฉบับที่ ๒)[๑] เพื่อให้การเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมเป็นไปอย่างมีประสิทธิภาพ อาศัยอำนาจตามความใน ก) ใน๑) ของ (ข) ของ (๒) ในประเภทที่ ๑๓.๐๒ ในบัญชีท้ายกฎกระทรวงกำหนดพิกัดอัตราภาษีสรรพสามิต(ฉบับที่ ๒) พ.ศ. ๒๕๖๐ อธิบดีกรมสรรพสามิตจึงกำหนดหลักเกณฑ์วิธีการ และเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมเพิ่มเติมไว้ดังต่อไปนี้ข้อ ๑ ให้ยกเลิกความในข้อ๓ ของประกาศกรมสรรพสามิต เรื่อง หลักเกณฑ์ วิธีการและเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมลงวันที่ ๒๖ กรกฎาคม พ.ศ. ๒๕๖๑ และให้ใช้ความต่อไปนี้แทนข้อ ๓ สุราสามทับที่จะได้รับสิทธิเสียภาษีในอัตราศูนย์ต้องเป็นสุราสามทับที่มีคุณสมบัติเป็นไปตามมาตรฐานผลิตภัณฑ์อุตสาหกรรมและต้องเป็นสุราสามทับที่ผู้ประกอบอุตสาหกรรม ผู้นำเข้า หรือผู้ซื้อสุราสามทับจากองค์การสุรากรมสรรพสามิต นำไปใช้ในการอุตสาหกรรม และปฏิบัติตามหลักเกณฑ์ วิธีการ และเงื่อนไขที่กำหนดไว้ในประกาศนี้กรณีสุราสามทับที่นำเข้ามาในราชอาณาจักรเพื่อใช้ในการอุตสาหกรรม ผู้นำเข้าจะต้องส่งตัวอย่างสุราสามทับที่จะนำไปใช้ในการอุตสาหกรรมให้กรมสรรพสามิตตรวจวิเคราะห์คุณภาพให้เป็นไปตามมาตรฐานผลิตภัณฑ์อุตสาหกรรมก่อน จึงจะได้รับสิทธิเสียภาษีในอัตราศูนย์ตามประกาศนี้ข้อ ๒ ให้ยกเลิกความใน ๔.๔และ ๔.๕ ของข้อ ๔ ของประกาศกรมสรรพสามิต เรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมลงวันที่ ๒๖ กรกฎาคม พ.ศ. ๒๕๖๑ และให้ใช้ความต่อไปนี้แทน๔.๔ อุตสาหกรรมที่ได้รับการส่งเสริมการลงทุนจากสำนักงานคณะกรรมการส่งเสริมการลงทุนทั้งนี้ ผลผลิตของอุตสาหกรรมต้องไม่อยู่ในรูปของแอลกอฮอล์บริสุทธิ์และต้องไม่สามารถดื่มกินได้๔.๕ อุตสาหกรรมผลิตน้ำมันไบโอดีเซลหรือพลังงานทดแทนชนิดอื่นๆ เพื่อการศึกษาทดลอง หรือวิจัยเพื่อสนับสนุนการดำเนินงานตามโครงการอันเนื่องมาจากพระราชดำริข้อ ๓ ให้ยกเลิกความใน ๔.๗ ของข้อ ๔ ของประกาศกรมสรรพสามิตเรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมลงวันที่ ๒๖ กรกฎาคม พ.ศ. ๒๕๖๑ และให้ใช้ความต่อไปนี้แทน๔.๗ อุตสาหกรรมผลิตผลิตภัณฑ์ทำความสะอาดหรือฆ่าเชื้อโรค ทั้งนี้ ผลิตภัณฑ์ดังกล่าวจะต้องมีการใส่สีและสารที่ให้รสขมทำให้ไม่สามารถดื่มกินได้ข้อ ๔ ให้เพิ่มความต่อไปนี้เป็น ๔.๘ ของข้อ ๔ ของประกาศกรมสรรพสามิตเรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมลงวันที่ ๒๖ กรกฎาคม พ.ศ. ๒๕๖๑๔.๘ อุตสาหกรรมผลิตเครื่องสำอางตามกฎหมายว่าด้วยเครื่องสำอาง ทั้งนี้ ผลิตภัณฑ์ดังกล่าวต้องไม่อยู่ในรูปของแอลกอฮอล์บริสุทธิ์และมีการใส่สีหรือสารที่ให้รสขมทำให้ไม่สามารถดื่มกินได้ข้อ ๕ ให้ยกเลิกความในวรรคสอง ของข้อ ๔ ของประกาศกรมสรรพสามิตเรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมลงวันที่ ๒๖ กรกฎาคม พ.ศ. ๒๕๖๑ และให้ใช้ความต่อไปนี้แทนทั้งนี้ อุตสาหกรรมที่กำหนดไว้ในข้อ ๔.๖ ข้อ ๔.๗และข้อ ๔.๘ จะต้องเป็นอุตสาหกรรมที่ได้รับใบสำคัญการขึ้นทะเบียนหรือได้รับใบจดแจ้งจากสำนักงานคณะกรรมการอาหารและยาข้อ ๖ ให้ยกเลิกข้อความในวรรคหนึ่งของข้อ ๕ ของประกาศกรมสรรพสามิตเรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมลงวันที่ ๒๖ กรกฎาคม พ.ศ. ๒๕๖๑ และให้ใช้ความต่อไปนี้แทนข้อ ๕ ให้ผู้ประสงค์จะใช้สุราสามทับในการอุตสาหกรรมยื่นขออนุญาตใช้สุราสามทับตามแบบคำขออนุญาตใช้สุราสามทับในการอุตสาหกรรม ตามแบบ ภส.๐๕-๐๖/๒๓ ท้ายประกาศนี้พร้อมเอกสารหลักฐานตามที่กำหนดไว้ในแบบดังกล่าว โดยให้ปฏิบัติ ดังนี้ข้อ ๗ ให้ยกเลิกความในข้อ๑๐ ของประกาศกรมสรรพสามิต เรื่อง หลักเกณฑ์ วิธีการและเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมลงวันที่ ๒๖ กรกฎาคม พ.ศ. ๒๕๖๑ และให้ใช้ความต่อไปนี้แทนข้อ ๑๐ ให้ผู้ใช้สุราสามทับในการอุตสาหกรรมที่ได้รับสิทธิเสียภาษีในอัตราศูนย์ปฏิบัติดังนี้๑๐.๑ ใช้สุราสามทับเฉพาะในการอุตสาหกรรมที่ได้รับอนุญาตเท่านั้น๑๐.๒ ใช้สุราสามทับ ณ สถานที่ที่ได้รับอนุญาตจากกรมสรรพสามิตเท่านั้น๑๐.๓ ไม่ขายหรือจำหน่ายสุราสามทับให้แก่บุคคลอื่น๑๐.๔ นำสุราสามทับไปเก็บรักษาไว้โดยแยกเป็นสัดส่วนถูกต้องตรงตามจำนวนที่ได้รับอนุญาต หรือตรงตามใบอนุญาตขนสุราซึ่งเจ้าพนักงานสรรพสามิตออกให้หรือตรงตามใบขนสินค้าขาเข้าตามกฎหมายว่าด้วยศุลกากร แล้วแต่กรณี ในสถานที่ที่ได้รับอนุญาตเท่านั้น๑๐.๕ ควบคุมดูแลและรับผิดชอบในการกระทำของลูกจ้างหรือบุคคลใดซึ่งรับผิดชอบในการดำเนินการเกี่ยวกับการใช้สุราสามทับตามที่ได้รับอนุญาต๑๐.๖ จัดทำบัญชีประจำวันแสดงการรับ - จ่าย และคงเหลือสุราสามทับตามแบบท้ายประกาศนี้โดยการทำบัญชีดังกล่าวต้องลงรายการรับ - จ่าย และปริมาณคงเหลือของสุราสามทับ รวมถึงปริมาณสุราสามทับที่ใช้ไปเมื่อสิ้นวันทุกวันถ้าวันใดไม่มีการรับหรือจ่ายสุราสามทับก็ให้แสดงไว้ในบัญชีว่าไม่มีการรับหรือจ่ายสุราสามทับบัญชีประจำวันให้เก็บรักษาไว้ ณ โรงอุตสาหกรรมสุราหรือสถานที่ที่ใช้สุราสามทับในการอุตสาหกรรมนั้นไม่น้อยกว่า ๕ ปีนับแต่วันสิ้นปีที่มีการลงบัญชี เพื่อให้เจ้าพนักงานสรรพสามิตตรวจสอบได้ตลอดเวลา๑๐.๗ ยินยอมให้เจ้าพนักงานสรรพสามิตเข้าไปทำการตรวจสอบสุราสามทับ รวมถึงการใช้สุราสามทับได้ตลอดเวลา โดยจะต้องให้ความสะดวกแก่การปฏิบัติงานของเจ้าพนักงานสรรพสามิตตามควรแก่กรณีข้อ ๘ ให้ยกเลิกข้อ ๑๒ ของประกาศกรมสรรพสามิตเรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมลงวันที่ ๒๖ กรกฎาคม พ.ศ. ๒๕๖๑ข้อ ๙ ให้เพิ่มความต่อไปนี้เป็นวรรคสองวรรคสาม และวรรคสี่ ของข้อ ๑๓ ของประกาศกรมสรรพสามิต เรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมลงวันที่ ๒๖ กรกฎาคม พ.ศ. ๒๕๖๑กรณีผู้ใช้สุราสามทับในการอุตสาหกรรมไม่ปฏิบัติตามหลักเกณฑ์วิธีการ และเงื่อนไขตามที่กำหนดไว้ในข้อ๑๐ ให้ผู้อำนวยการสำนักงานสรรพสามิตภาคผู้อนุญาตมีอำนาจพิจารณาสั่งพักใช้การอนุญาตครั้งหนึ่งไม่น้อยกว่า ๙๐ วันในกรณีที่ผู้ใช้สุราสามทับถูกสั่งพักใช้การอนุญาตสองครั้งแล้ว และยังคงฝ่าฝืนไม่ปฏิบัติตามหลักเกณฑ์วิธีการ และเงื่อนไขตามที่กำหนดไว้ในข้อ ๑๐ อีก ให้ผู้อำนวยการสำนักงานสรรพสามิตภาคผู้อนุญาตมีอำนาจเพิกถอนการอนุญาตให้เป็นผู้ใช้สุราสามทับได้โดยผู้ที่ถูกเพิกถอนจะขออนุญาตใหม่ไม่ได้อีกจนกว่าจะพ้นกำหนด๓ ปี นับแต่วันที่ได้ทราบคำสั่งเพิกถอน และสถานที่ที่ได้รับอนุญาตเป็นสถานที่ใช้สุราสามทับดังกล่าวจะไม่สามารถนำมายื่นขอเป็นสถานที่ใช้สุราสามทับในการอุตสาหกรรมได้อีกจนกว่าจะพ้นกำหนด๓ ปี นับแต่วันที่ได้ทราบคำสั่งเพิกถอนกรณีที่ผู้ใช้สุราสามทับที่ถูกเพิกถอนการอนุญาตตามวรรคสามเป็นนิติบุคคลผู้ที่มีชื่อเป็นกรรมการผู้มีอำนาจกระทำการแทนนิติบุคคลดังกล่าวจะขออนุญาตเป็นผู้ใช้สุราสามทับในการอุตสาหกรรมอีกไม่ได้จนกว่าจะพ้นกำหนด๓ ปี นับแต่วันที่ได้ทราบคำสั่งเพิกถอน แม้ว่าบุคคลดังกล่าวจะขออนุญาตเป็นผู้ใช้สุราสามทับในฐานะของกรรมการผู้มีอำนาจกระทำการแทนนิติบุคคลอื่นหรือขออนุญาตเป็นผู้ใช้สุราสามทับในฐานะบุคคลธรรมดาก็ตามข้อ ๑๐ ให้เพิ่มความต่อไปนี้เป็นข้อ๑๓/๑ ของประกาศกรมสรรพสามิต เรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมลงวันที่ ๒๖ กรกฎาคม พ.ศ. ๒๕๖๑ข้อ ๑๓/๑ ให้ถือว่าผู้ใช้สุราสามทับได้ทราบถึงหลักเกณฑ์วิธีการ และเงื่อนไขตามที่กำหนดไว้ในประกาศนี้ทุกประการแล้ว หากปรากฏว่าผู้ใช้สุราสามทับฝ่าฝืนหรือไม่ปฏิบัติตามหลักเกณฑ์วิธีการ และเงื่อนไขตามที่กำหนดไว้ในข้อ ๑๐ จะถือว่ามีเจตนาแจ้งข้อความอันเป็นเท็จแก่เจ้าพนักงานในการยื่นคำขออนุญาตเป็นผู้ใช้สุราสามทับหรือมีเจตนานำพยานหลักฐานเท็จมาแสดง หรือมีเจตนายื่นบัญชีหรือเอกสารอันเป็นเท็จแล้วแต่กรณี ซึ่งหากการกระทำดังกล่าวทำให้กรมสรรพสามิตได้รับความเสียหายไม่ได้รับค่าภาษีที่พึงจะได้ตามกฎหมายกรมสรรพสามิตจะดำเนินคดีตามกฎหมายแก่ผู้ใช้ดังกล่าวต่อไปข้อ ๑๑ ให้ยกเลิกแบบคำขออนุญาตใช้สุราสามทับในการอุตสาหกรรมท้ายประกาศกรมสรรพสามิต เรื่อง หลักเกณฑ์ วิธีการ และเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรม ลงวันที่ ๒๖ กรกฎาคมพ.ศ. ๒๕๖๑ และให้ใช้แบบคำขออนุญาตใช้สุราสามทับในการอุตสาหกรรม (แบบ ภส.๐๕-๐๖/๒๓)ท้ายประกาศนี้แทนข้อ ๑๒ ประกาศนี้ให้ใช้บังคับตั้งแต่วันถัดจากวันออกประกาศเป็นต้นไปประกาศ ณ วันที่ ๑๖ มิถุนายน พ.ศ. ๒๕๖๓พชร อนันตศิลป์อธิบดีกรมสรรพสามิต[เอกสารแนบท้าย]๑. คำขออนุญาตเป็นผู้ใช้สุราสามทับในการอุตสาหกรรม(ภส.๐๕-๐๖/๒๓)(ดูข้อมูลจากภาพกฎหมาย)ชญานิศ/จัดทำ๒๔ สิงหาคม ๒๕๖๓สุภาทิพย์/ตรวจ๒๕ สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๘๓ ง/หน้า ๓๒/๑๐ สิงหาคม ๒๕๖๓